Paul Goma 


INMER 


Institutul Naţional pentru Falsificarea Memoriei 


Caietele INMER (Institutul Naţional pentru Memoria 
Exilului Românesc) nr. 11, martie 2008 publică dezbaterea 
“Psihiatria ca armă de represiune politică folosită de regimul 
comunist şi reflectarea acestui fenomen în exil”. Un titlu 
neobişnuit de lung, pentru a comunica... altceva decât adevărul - 
după cum voi arăta mai încolo. 


Mărturisesc: nu ştiu de unde s-o iau, cum s-o privesc... 

Pentru a pătrunde “secretul” acestei reuniuni (la 18 octom- 
brie 2007, la Jockey Club, Bucureşti) despre folosirea psihiatriei 
ca armă poolitico-poliţienească a regimului comunist este impe- 
rativ necesar să spun: în cele câteva ceasuri cât au durat dezbate- 
rile dezbătătorilor care tind şi spre rescrierea Istoriei nu a fost 
rostit măcar o dată numele celor care au făcut cunoscută, prin 
Europa liberă această “practică” şi în România: al meu, de la 
Bucureşti şi al lui Virgil Tănase, care, de la Paris, din casa 
Monicăi Lovinescu, a înregistrat convorbirea noastră telefonică şi 
o va da spre difuzare în aceeaşi zi - dar voi reveni. 

Cu ce/cine să încep? Nu am încotro: cu deschizătorul dezba- 
terii, Dinu Zamfirescu: “Psihiatria ca armă de represiune politică 
este un subiect pe care trebuie să-l abordăm neapărat, deoarece, 
actualmente, opinia publică românească începe să uite nişte rea- 
lităţi care au existat până nu foarte de mult” (subl. mea.). 

Într-adevăr: “opinia” (publică românească) uită, dar 
preşedintele Institutului Naţional pentru Memoria Exilului 
Românesc liberalul Dinu Zamfirescu o readuce prin... falsifica- 
re cu ajutorul conştient al lui Ion Vianu, al lui Gabriel Andreescu 
şi cu acela abuziv-folosit la publicare dezbaterilor în Caietul 
INMER, al lui Vasile Paraschiv : intervenţia sa a fost vădit 
“curățată” prin pixul cenzurator al preşedintelui - şi cu acordul 
principalilor participanți de numele odiosului Goma, avînd el 
experienţă în materie, dovedită de curând în scandalul “Antologia 
Ruşinii ... 

Pentru o mai corectă expunere a faptelor - care alta, decât 
una cronologică? - voi cita mai întâi din “Jurnalul de Iarnă” 
inclus în volumul de mărturii Culoarea curcubeului - re-re- 
repet: cel trimis la topit de Liiceanu, fără ca vreunul dintre prie- 
tenii mei de atunci (D. Zamfirescu, G. Andreescu, I. Vianu) să 

formuleze o propoziţiune de protest... “În oglindă” voi reprodu- 
ce “adevărul” impus de INMER, de Zamfirescu, de Andreescu, 
de I. Vianu şi de Paraschiv, cel abuzat-cenzurat de intelectualii de 
vârf ai României, nemulţumiţi de istoria-cum-a-fost, de aceea au 
încercat să scrie ei istoria-cum-le-ar-plăcea-lor-să-fi-fost. 
Aşadar, citez din “Culoarea curcubeului” (ed. Polirom, 
2005, pag. 59, continuarea notaţiei din 18 februarie (1977): 


Ora 17,00: Abia acum aflu - de la Europa liberă: 

Ceauşescu a ţinut un violent discurs împotriva noastră. Dar 
când? Ieri, 17 februarie, zice Europa. leri? Dar cum am resimţit noi 
ieri-ul? A-ha, aşa se explică barajul din jurul imobilului şi ploaia de 
telefoane... atitudinale? Dar astea ar fi fost consecinţele, nu... Nu, ce? 


“(...) Manuel Lucbert în Le Monde din 19 februarie 1977, sub titlul 
“M. Ceausescu s'en est pris vivement a ceux qui «trahissent leurs 


pays» (...) 


“(21 februarie [1977], continuare) 

(Tot) 18,50: Telefonează Dessa Trevisan (convorbirea nu se 
întrerupe). Mă întreabă ce cred despre întâlnirea de mâine cu Burtică 
(nu de la mine ştia). Răspund că nu ştiu, îi voi spune mâine - după... 

Ora 19,15: Vasile Paraschiv reuşeşte să strige la telefon: 

«Mă aflu în pericol! Atenţie!!» 

Ce o fi păţit? - întrebare retorică... 

(Jurnal de iarnă)” 


“Am aflat mai târziu: îl hăituiau securiştii. Semnase cu o zi 
înainte, [în 20 februarie] iar azi (21 februarie) venise din nou la 
Bucureşti, să aducă documentele care probau că fusese internat în 
azil psihiatric. În acea seară va scăpa de câini, însă în 23 februa- 
rie... (voi ajunge şi atunci). 

“Halucinaţii... Tot halucinații să fi fost, pentru Burtică, 
răpirea (altfel cum să-i zic? ) muncitorului Paraschiv Vasile, din 
faţa casei mele, operată de băieţi? Citez din scrisoarea pe care 
acesta avea să mi-o înmâneze peste o lună (în 22 martie 1977)”: 


“La 23 februarie 1977, ora 8 dimineaţa, pe când încercam să intru 
pe scara blocului Dvs. am fost arestat de trei ofiţeri de Securitate care 
erau postați în faţa blocului şi, deşi se prefăceau că repară ceva la 
maşină supravegheau totuşi cu atenţie intrarea (...) 

“(...) Halucinaţii - iată ce i-au confiscat securiştii lui 
Paraschiv: 


“1. Cuvântarea Preşedintelui Carter cu ocazia venirii la Casa Albă; 
2. Biletul de ieşire din spitalul Voila-Cîmpina, unde fusesem 

internat în mod forţat de ei, Securitatea din Ploieşti, la 23 decembrie 
1976; 

3. Copie după foaia de observaţie de la spital; 

4. Procesul-verbal de percheziţie de la domiciliul meu, 
făcut la 12 noiembrie 1976.” 


“Halucinaţiile muncitorului Paraschiv Vasile continuă: 


“Colonelul Popa m-a întrebat dacă îl cunosc pe Paul Goma şi dacă 
am semnat ceva. Am răspuns că îl cunosc personal pe Paul Goma de 
la data de 20 februarie 1977, dată la care mi-am dat adeziunea deplină 
la scrisoarea dânsului adresată lui Pavel Kohout şi tovarăşilor săi de la 
Praga - scrisoare deschisă pe care am semnat-o şi eu. Şi că am mai fost 
la dânsul a doua zi, la 21 februarie şi că azi, miercuri 23 februarie ar fi 
fost a treia oară, dacă Securitatea nu m-ar fi împiedecat să comit acest 
«delict politic». Colonelul Popa mi-a zis că el îmi dă un «sfat»: să rup 
orice contact cu Goma. Mi-a spus că dacă între- rup contactul cu Goma 
îmi anulează diagnosticul de nebun. Am zis că eu acţionez după cum 
îmi dictează conştiinţa”. 


“(24 februarie) [1977] 
Ora 20: Paulina Cătănescu. Şi ea a fost internată de mai multe 
ori în azile psihiatrice (Cula, Bălăceanca). ” 


“Sâmbătă 26 februarie [1977] 

(...) In cursul dimineţii, vizite: Paulina Cătănescu, (...) 

„Ora 17,15 Îmi telefonează de la Paris glasul lui Virgil Tănase. 
Imi cere un interviu pentru Les Nouvelles Litteraires. Ciudat, dar aşa 
e: telefonul nu a fost întrerupt, cu toate că îi transmit: ŞI IN ROMÂNIA 
SE PRACTICĂ INTERNĂRILE ÎN AZILE PSIHIATRICE PENTRU 
DELICTE DE OPINIE. 

Îi mărturisesc “corespondentului ”: 1. Că, acum, telefonul meu nu 
este, ca de obicei, întrerupt; 2. Că, spre ruşinea mea, nu ştiam (deşi 
rămăsesem în legătură cu foştii colegi de închisoare şi de domiciliu 
obligatoriu) că se practică internarea-la-nebuni, ca în Rusia. Îi mai 
spun ce am aflat: internările sunt decise în virtutea unui Decret 
(Nr. 15, din martie 1965), deci exact din luna în care crăpase 
Gheorghiu-Dej. Ceea ce părea de neconceput (anume că Ceauşescu ar 
fi rupt-o cu legile şi practicile staliniste ale lui Dej) se dovedeşte a fi 
realitate în cazul criminalului Decret 15 - adevărat, lansat de Dej, dar 
aplicat de Ceauşescu. Îi mai spun: Veniseră la mine, până în acel 
moment, 8 persoane, victime ale internărilor-la-nebuni. 
Adunasem materiale doveditoare: bilete de ieşire din spital, foi de 
diagnostic etc - de la Paraschiv Vasile, muncitor, de la Braşoveanu 
Gheorghe, economist (internat de mai multe ori, ultima pentru că 
ţinuse într-un cerc restrâns o comunicare: “Ştiinţă şi religie”), de 
la Cătănescu Paulina, inginer chimist - despre care mai vorbisem 
- şi de la Stoean Păun, inginer mecanic - acesta era ameninţat cu 

internarea, fiindcă, disperat de şicanele de la serviciu, apăruse în 
uzină cu, pe piept, ecusonul pe care scria SCLAV.” 


Din rapoartele Securităţii: 


(16) Interviu luat prin telefon de Virgil Tănase [în 26 februarie], 


apărut în revista Les nouvelles ltteraires nr. 2574 din 3-10 martie 
1977] 

(P.G):...Jar cei, din nefericire foarte rari, care îndrăznesc să o 
spună sînt trimişi dacă nu la închisoare, cel puţin la spitalele psihia- 
trice. [bifat cu un X mare şi marcat cu o linie verticală] 

V.T.: Ce sînt aceste spitale în România? 

P.G.: Internarea în spitale de psihiatrie pentru delicte de opinie 
este reglementată prin Decretul nr. 12 din 1965. [bifat cu semnul 
văzut] Cunosc opt cazuri între care cel al lui Gheorghe Braşoveanu, 
care a fost internat aci din cauza unei conferinţe despre “Viaţă şi 
Dumnezeu”. În momentul de faţă, lucrez la o carte care tratează 
această problemă.] 


“[tot 26 febr.] Ora 17,30: Vizită: Familia Nuță. Tot atunci: Sandu 
(Gh.) îmi telefonează, ca să mă anunţe: Fusese chemat la Paşapoarte! 
Ora 19,10: Europa Liberă s-a dezmorţit de-a binelea: transmi- 
te bomba pe care l-o furnizasem acum două ore, anume: şi în 
România se practică internările psihiatrice pe motive politice! Aşa, 
da! 
(Jurnal de iarnă)” 


“Duminică 27 februarie [1977] 

“(...) Nota: Mai târziu aveam să aflu că, în acea zi - 27 februarie 
1977 - luase fiinţă, la Paris, Comitetul Francez pentru Apărarea drep- 
turilor Omului în România, din iniţiativa unor tineri francezi care 
lucraseră în ţara noastră ca sociologi, etnografi, istorici. Comitetul a 
avut un rol determinant, atât în informarea opiniei publice franceze 
despre ceea ce se petrecea în România, dar şi în apărarea noastră, ace- 
lor aflaţi la cheremul Organelor (mai apoi Comitetul s-a transformat în 
Ligă afiliată Federaţiei Internaţionale pentru Apărarea Drepturilor 
Omului). 


"Miercuri 2 martie 

Ora 8: Telefonul, în continuare, mort. 

Ora 8,30: Telefonul merge iar - ca apa caldă: cu picătura, 
controlată de ei. 

Ora 10: Telefon de la Paulina Cătănescu. Speriată, îngrozită de 
urmăritori. ” 


“Ca Joi 3 martie [1977] 
(...) Intre 14,30-15,10: Negoiţescu. Foarte important! (Ana Maria 
a plecat la “Louis” la ora 5, s-a întors la 7).” 

“(...) Vineri 11 martie 
Ora 8,45: TV canadiană canalul francez. Interviu până la ora 
9,30. Între 12-14: Nego cu I. Vianu! 
(Jurnal de iarnă). ” 


Nota din aprilie 2008: 

Deci, ştirea despre internările psihiatrice în România a fost 
difuzată în 26 februarie (1977), iar I. Vianu a venit după două 
săptămâni, în 11 martie să semneze Apelul nostru, pentru res- 
pectarea drepturilor omului - aducînd şi un text al său, despre 
sfâşierea românului care cere emigrarea. 


Tot din rapoartele Securităţii: 

19) Interviu acordat Agenţiei americane de presă U.P.I., apărut în 
fragmente în cotidienele “Le Monde” nr. 9995 din 19 martie, “Die 
Welt” nr. 64 din 17 martie 1977: 

“Paul Goma a afirmat că există în România spitale de psihia- 
trie în care autorităţile nu ezită să-i interneze pe opozanți. El a citat 
numele a patru aşezăminte (spitalele Bălăceanca, Cula, Poiana Mare şi 
Petru Groza), dintre care primele două în Bucureşti, în care, după cîte 
ştie el, au existat cazuri de acest fel. Scriitorul s-a declarat gata a 
furniza identitatea a trei persoane care au suferit un atare tratament 
şi care i-au adus dovezi confirmind internarea lor psihiatrică din 
motive politice. El speră să poată înmina aceste declaraţii Conferinţei 
de la Belgrad. [bifat cu semnul văzut şi marcat cu o linie verticală] 


20) Interviu acordat Agenţiei americane de presă U.P.1., apărut în 


fragmente în cotidienele “Le Monde” nr. 9995 din 19 martie, “Die 
Welt” nr. 64 din 17 martie 1977: 

“Paul Goma a afirmat că există în România spitale de psihia- 
trie în care autorităţile nu ezită să-i interneze pe opozanți. El a citat 
numele a patru aşezăminte (spitalele Bălăceanca, Cula, Poiana Mare şi 
Petru Groza), dintre care primele două în Bucureşti, în care, după cîte 
ştie el, au existat cazuri de acest fel. Scriitorul s-a declarat gata a 
furniza identitatea a trei persoane care au suferit un atare tratament 
şi care i-au adus dovezi confirmind internarea lor psihiatrică din 
motive politice. El speră să poată înmina aceste declaraţii Conferinţei 
de la Belgrad. [bifat cu semnul văzut şi marcat cu o linie verticală] 


21) Declaraţie făcută lui Klas Bergman, corespondent al ziarului 
“Dagens Nyheter, [insert de mână din care nu se înţelege decît primul 


din cele trei cuvinte: coditian] apărută în nr. 98 [insert de mână: din 12 
aprilie] al cotidianului respectiv : 

(...) Goma vorbeşte de asemenea despre trei persoane care 
din cauza activităţii lor politice au stat internaţi într-o clinică de 
psihiatrie. Este vorba de Vasile Paraschiv, un fost membru de 

partid mai în vîrstă, inginer Paulina Cătănescu şi economistul 
Gheorghe Braşoveanu. Un al patrulea, Păun Stoian, un inginer 
care drept protest împotriva sistemului a purtat un mic afiş cu 
inscripţia “sclav” a fost ameninţat că va fi internat într-o clinică de 
psihiatrie... 


Să vedem cum prezintă INMER (“Memoria Exilului””): 
Aşadar preşedintele cu pricina, îl introduce pe: 


“Ion Vianu: “Eu am elaborat mai multe studii asupra acestei 
probleme specifice, deoarece, fără falsă modestie, am fost primul 
medic care, în ţară găsindu-mă, am vorbit despre abuzurile politi- 
ce ale psihiatriei în mod public şi am făcut-o şi după ce am părăsit 
România”. 


În curând se vor împlini două decenii de când I. Vianu 
vorbeşte despre un articol din Viaţa românească în care - mult 
înainte de 1977 - a demascat psihiatria politică. Nu va fi, în 
sfârşit, momentul ca autorul articolului să-l republice, măcar 
parţial, pentru ca cititorul să judece pe text ce şi cum anume scria 
el, mult înainte de 1977, “fără falsă modestie (...), despre abu- 
zurile politice ale psihiatriei”. 


“(...) [despre] “această intenţie deliberată [din partea puterii 
statale] eu am avut cunoştinţă de ea începînd de la sfârşitul anilor 
şaizeci” (...) “În afară de propriile mele mărturii există discursul lui 
Ceauşescu din 1 octombrie 1968 (...) 

“Ca să vă imaginaţi puţin (...) era cazul unui avocat în vârstă, 
Haralamb Ionescu, de la Braşov, care a venit [“a venit?”, singur, din 
proprie iniţiativă? - în româneşte se spune: “a fost adus” - observaţia 
mea, P.G.] la Spitalul Central după ce făcuse următoarea acţiune: scri- 
sese Secretarului General al Naţiunilor Unite pentru a-i spune că nu 
sunt drepturile omului în România (...) Mi s-a cerut atunci să fac parte 
din comisia de expertiză şi am refuzat. Şi de atunci a început o evoluţie 
personală despre care nu vreau să vorbesc acuma, pentru că nu este 
interesul acestei seri să vorbesc despre mine”... 


Ba da: interesul acelei seri ar fi fost ca I. Vianu să spună 
adevărul despre acel episod. Anume că ştirea despre internările 
psihiatrice fusese difuzată în 26 februarie (1977), iar el, I. Vianu 
a venit în 11 martie să semneze Apelul nostru - pentru a obține 
paşaport de emigrare, până atunci refuzat - şi nu a făcut-o: 
adevărul ar fi contrazis “varianta” sa. Dar nici după acea dată 
(ne-am mai întâlnit până la 1 aprilie, când am fost arestat: şi după 
ce am fost liberat) I. Vianu nu s-a manifestat prin vreo declaraţie 

scrisă împotriva internărilor psihiatrice, abia după ce a ajuns în 
Elveția a deschis gura faţă de jurnalista Nicoleta Franck. 


Până la aparitia Caietului INMER nu vedeam importanţa 
“priorităţii” în timp a denunţării psihiatriei politice în România. 
Consemnasem pe foi de hârtie în 1977 ceea ce, în 1978, la Paris 
avea să alcătuiască un capitol, “Jurnal de iarnă” al mărturiei edi- 
tată în 1979, în traducere franceză la Seuil sub titlul Le 
Tremblement des hommes. Şi în această împrejurare mă consi- 
derasem un simplu agent purtător de mesaje dinspre concetăţenii 
mei cei fără glas şi fără putere. Astfel “tratasem” Apelul pentru 
respectarea drepturilor omului - despre a căror încălcare eram 
“documentat” până peste cap, astfel am făcut pe curierul (şi tele- 
fonic), atunci când am aflat cumplita veste: şi în România se 
practica internarea-la-nebuni-pentru-normalitate-cetăţenească, 
după modelul sovietic, aflată de mine abia în 26 februarie 1977 
(de la Paraschiv, Cătănescu, Braşoveanu, Stoean Păun...). 

Am făcut-o - pentru ca era normal să o fac, oricine în locul 
meu ar fi făcut la fel, fără a revendica “prioritatea”, fără a pretin- 
de recunoştinţă veşnică din parte “opiniei publice”. Aşa credeam, 
până la citirea Caietului INMER. Spre surpriza şi durerea mea, 
iată: există oameni - printre foştii mei prieteni - care intervin 
acum, după 30 ani, pentru a re-scrie, ei, becisnicii, istoria. 

Re-scriitor al Istoriei României, în afară de sinistrul sovietist 
Roller, l-am avut, recent pe Tismăneanu - el, apărînd (“cu ghea- 
rii şi cu dinţile”, vorba unui congener al său) care, cu binecuvân- 
tarea lui Băsescu a falsificat istoria contemporană a României, 
prin mutilare (eliminînd fără opoziţie din partea colegilor din 
Comisie perioada 28 iunie 1940- iulie 1941, apoi cea dintre mar- 
tie 1944-şi 1946, pentru a nu-i contraria pe ruşii ocupanţi ai 
Basarabiei şi Bucovinei, dar mai ales ofensa pe evreii auxiliari 
zeloşi ai Ocupantului bolşevic) şi prin falsificare, chiar inversa- 
re a termenilor - un exemplu din o sută: Raportul său pretinde 
că Ceauşescu “îi alungase din România pe evrei”. Or toată lumea 
ştie că Ceauşescu avea alte păcate, de pe urma cărora patimiseră 
românii, nu evreii - care colaboraseră cu regimul comunist, câtă 
vreme fuseseră cetăţeni români, dar şi după ce deveniseră israe- 
lieni, francezi, germani, americani. 

Şi iată-i acum pe impotenţii adunaţi la INMER, profitînd de 
prezenţa lui Vasile Paraschiv, singurul om cinstit din acea 
adunătură de mincinoşi “directori de conştiinţă”, încercînd să 
intre cu ciubotele lor în Istorie. (Imi vine în minte o zicală amărâtă: 
“Ceauşescu, neizbutind să intre în istorie, vrea să intre în 
geografie”). 

I. Vianu procedează şi în “mărturiile” sale despre denunţarea 
psihiatriei în România ca şi în acuzaţiile de antisemitism la adre- 
sa mea: deschide gura şi lasă cuvintele să curgă pe bărbie, pe 
piepţii cămăşii, fără a ține seamă de proprietatea lor, de adevărul 
conţinut. 

Dacă avea cunoştinţă de abuzurile psihiatrice “începînd de 
la sfârşitul anilor şaizeci” de ce nu le-a denunţat de atunci?, iată, 
eu am mărturisit că abia în februarie 1977 am aflat despre aces- 
tea şi pe dată... am turnat! 

Apoi: ce înţeles ascunde afirmaţia: “În afară de propriile mele 
mărturii există discursul lui Ceauşescu din 1 octombrie 1968” ? 

Eu n-am pătruns-o, o las aşa. 

Aproape mă obişnuisem cu absența sa scrobită la tribuna 
conferinţelor şi colocviilor, încă de la prima ediţie a “Amintirilor 
în dialog” (cu M. Călinescu), unde era evidentă autoamnezierea. 
De aceea m-a surprins dureros agresivitatea cu care m-a atacat 
acum câtva timp - tot în INMER - punîndu-mui eticheta infamantă: 
“antisemit basarabean”. Atunci dedusesem că, tot dormitînd prin 
comitete şi comiţii şi prezidii alături de Monumentul Nesimţitoris- 
mului, hahalera Oişteanu, Sociologul Oigenştein îi şoptise “ulti- 
mele ştiri”. Din acestea I. Vianu reţinuse doar că sunt “antisemit”, 
“basarabean” şi, din lene, confecţionase: “antisemit basarabean”. 

Din Dezbaterea de la INMER reiese ceva mult mai grav: 
I. Vianu este, nu doar un indiferent (fusese o viaţă întreagă, de 
aceea dialogase atât de armonios cu Matei Călinescu), a devenit un 
militant holocaustolog. Or scopul suprem al acestora este suprima- 
rea memoriei celuilalt (goi-ul). Prin omisiune a adevărului de toţi 
ştiut şi prin fabricare de neadevăruri - ca aici. 

Ce ocazie mai fericită pentru un vierme veninos ca Dinu 
Zamfirescu de a-şi exercita puterea (sic) prin cenzurarea celor care 
nu-i împărtăşesc opțiunile (resic), la urma urmei, prin rescriere 
istoriei, visul oricărui căcănar slugoi, fie el Roller, fie Tismăneanu, 
fie Marius Oprea. Îmi arde şi el o copită scriind: 

“Aş sublinia aportul deosebit al Ligii pentru Apărarea 
Drepturilor Omului în România şi a lui Mihnea Berindei care crede 
că a fost printre primii care a relevat în Occident acest fenomen. 
Pe urmă bineînţeles abuzul (...) a fost reflectat şi în emisiunile 
posturilor de radio Europa liberă şi BBC”. 

Aşadar, iată cum stăm: Primul care a demascat psihiatria poli- 
tică în România a fost I. Vianu, iar primul “care a relevat in 
Occident acest fenomen” este Berindei! Nici pomeneală de Virgil 
Tănase “corespondentul” meu telefonic şi semnatarul... primului 
text care relevase fenomenul (în Les Nouvelles Littéraires). Nu 

sunt pomeniţi nici Monica Lovinescu şi Virgil Ierunca, în casa 
cărora era instalat Comitetul pentru apărarea drepturilor omului şi 
unde s-a înregistrat convorbirea noastră - pentru a fi difuzată în 
aceeaşi zi (26 februarie 1977), după două ore, la Europa Liberă; 
nici Anne Planche, nici Alain Paruit. 

Şi, desigur, nici din greşeală nu a fost pomenit numele 
odiosului “antisemit basarabean”: Paul Goma... 


